[ca] En aquest article s'analitzen els factors determinants dels tipus de mobilitat més significatius que afecten els treballadors: els desplaçaments quotidians entre la residència i el lloc de treball, i els canvis de domicili. També s'explora la influència que cadascun d'aquests fenòmens exerceix en l'altre. Per fer-ho, s'estimen dos models alternatius mitjançant la tècnica del lògit multinomial. Les dades individuals utilitzades es refereixen al cas espanyol i procedeixen del Cens de Població de 2011, amb la qual cosa s'actualitzen estudis previs fets abans de la gran recessió. Una aportació significativa de l'article és l'ús dels mercats locals de treball (MLT) espanyols com a unitat territorial de referència. Cada un d'aquests mercats agrupa municipis estretament lligats entre si en termes de mobilitat entre la residència i el lloc de treball, i estan delimitats per fronteres que són creuades amb poca freqüència en el curs d'aquests desplaçaments, cosa que els converteix en unitats funcionals rellevants davant l'alternativa d'utilitzar referències geogràfiques de naturalesa administrativa. L'ús dels MLT permet distingir, a partir de les microdades censals recodificades per l'INE, entre moviments migratoris (variacions de lloc de residència entre MLT diferents) i simples moviments residencials dins d'un mateix MLT (que, per tant, no fan imprescindible un canvi d'ubicació laboral en termes d'accessibilitat). Els resultats corroboren que existeix una relació significativa entre els dos tipus de mobilitat considerats i que les mudances a un nou habitatge tendeixen a allunyar els empleats del seu lloc de treball, en lloc d'escurçar aquests desplaçaments.

[en] This article discusses the determinants of two of the most significant types of workers' mobility: travel-to-work commuting and changes in the place of residence. It explores, in particular, the extent to which these phenomena influence each other. Accordingly, two alternative models are estimated using the multinomial logit technique. The individual data used come from the Spanish Population Census of 2011, which allows updating previous works that did not take into account the effects of the Great Recession. A significant contribution of the paper is the use of labour market areas (LMAs) as territorial reference units. Each of these areas brings together closely linked municipalities in terms of commuting flows and are delimited by boundaries that are infrequently crossed in the course of such trips; two features which make them relevant for this analysis in contrast with the alternative of using administrative territorial units as the reference geography. The recodification of the census microdata by the INE according to this territorial reference makes it possible to differentiate between migrations (change of residence involving different LMAs) and simple residential moves within a given LMA (which therefore make a change of workplace unnecessary due to the specific accessibility conditions in the LMA). The results confirm that there is a significant link between both types of mobility (commuting and migration/ residential mobility) and, in particular, that changes of residence seem to move workers away from their places of work rather than shortening their commuting trips.